**ОТЧЕТ ЗА ДЕЙНОСТТА НА**

**НЧ „ПРОСВЕТА – 1927 г.”с.ЧИФЛИК през 2023 г.**

**1. ОТЧЕТ ЗА КУЛТУРНАТА ДЕЙНОСТ**

На 21 януари 2023г.читалището съвместно с пенсионерски клуб проведохме Бабин ден.Посетихме най-възрастната баба в селото, закичихме я със здравец ,след което празника продължи в клуба на пенсионера ,където изпълнихме ритуала „бабуване” с участието на жени от пенсионерския клуб.Празника премина с веселия.

На 19 февруари беше отбелязана годишнина от обесването на Апостола –Васил Левски.

На 26 февруари проведохме празника Сирни заговезни- ден за прошка.Както всяка година беше запален голям ритуален огън, с децата проведохме игри ,характерни за празника,всички присъстващи опитаха от традиционната баница със сирене , която присъства задължително на трапезата на този ден.

На 3 март беше отбелязан националния празник на България с

Поднасяне на цветя на паметниците на загиналите в Освободител-

ната война на центъра на Чифлик.

На 4 март за Тодоров ден направихме Ялова сватба .Тази година събитието се състоя на центъра на селото.Присъстваше духова музика.Празника беше атракция за жителите и гости на селото.

На 13 април , с децата в читалището направихме работилница за боядисване на Великденски яйца.

На 9 май отбелязахме деня на победата с поднасяне на венци и цветя на паметните плочи на фронтоваците от Чифлик.

На 24 май – празник на читалището ,проведохме тържество . Бяха поканени всички членове на читалището.

На 9 и 10 юни читалището взе участие в провеждането на Каблешкови тържества. На 9 юни тържествата започнаха с участие на мъжоретен състав и духова музика , за тържествената част имаше и заря. В програмата взеха участие танцови състави и изпълнители. На 10 юни ,както през миналите години се състоя възстановка на събитията преди 147 години на Рогачева река.

На 24 юни Еньов ден , направихме колективно посещение на празника на билките в Балканец.

На 12 юли на местността „Калчево” проведохме Петров ден.Както всяка година на празника приготвихме „Бял мъж”,Добромир Пенчев и тази година спонсорира част от празника,който премина с много веселия.

29 юли е най- очаквания ден за малчуганите от селото и тези, които са на гости при баба и дядо за лятото.Летния детски празник започна с рисунка на асфалт, бяхме поканили аниматора от Плевен Архи ,който в продължение на 3 часа забавляваше децата.Празника продължи до късно след обяд,а у децата останаха незабравими спомени за лятната ваканция.

На 24 септември взехме участие във фестивала на сливата в гр.Троян. Участвахме във дефилето на фестивала и с приготвяне на качамак за гостите на града.

На 7октомври проведохме единадесето издание на празника на картофа.

За художествената част от празника бяхме поканили танцов състав „Веселяците“от град Плевен , солистката на Траяна гр. Троян и Хисарския поп.Както всяка година имаше кулинарна изложба.На празника присъстваше и вкусната арабаджийска картофена чорба и барабойници ,които всички гости на празника опитаха.

На 1 ноември отбелязахме деня на будителя.

На 29декември се състоя Коледно – Новогодишно тържество,Дядо Коледа раздаде на малчуганите много подаръци ,бяхме приготвили Коледна трапеза и Новогодишна томбола .

Това бяха събитията от културния живот на селото през изминалата 2023 г.

**2. ОТЧЕТ ЗА БИБЛИОТЕЧНАТА ДЕЙНОСТ**

В началото на 2023 г.библиотеката е започнала работа с наличност 7744 броя книги.През годината от дарение са постъпили 55 броя книги. По проект „Българските библиотеки -съвременни центрове за четене и информираност“ постъпили 72 броя книги. Отчислени книги за 2023 г. няма.Регистрирани читатели по картон 34,от тях 7 деца и 27 възрастни.

През 2023 г. е имало 52 посещения на читатели.Раздадени са 248 книги.

Библиотечния фонд към 31 .01.2022 г. е 7871 броя книги.

**3.ДРУГИ ДЕЙНОСТИ**

През 2023 г. кандидатствахме по два проекта – по обществен форум, който беше реализиран и бяха изградени паркови съоръжения на стойност 2680 лв.и проект „Българските библиотеки съвременни центрове за четене и информираност”,който също беше реализиран и закупихме книги на стойност 1229.92 лв.

За текущ ремонт на ел.инсталация в читалището бяха отпуснати 3100 лв. за изпълнението беше сключен договор с фирма Мирчев Електрик ЕООД ,ремонта беше осъществен в срок на договора.